Basketbols 1992. gada vasaras olimpiskajās spēlēs
Basketbolā 1992. gada vasaras olimpiskajās spēlēs tika sadalīti divi medaļu komplekti — vīriešu un sieviešu izlasēm. Sacensības notika no 26. jūlija līdz 8. augustam. Vīriešu sacensībās piedalījās 12 izlases, savukārt sieviešu sacensībās — 8 izlases. Šī bija pirmā reize olimpisko spēļu vēsturē, kad bija atļauts piedalīties NBA profesionāļiem. Par čempioni kļuvusī ASV izlase tika nodēvēta par "sapņu komandu", 2010. gadā tā tika uzņemta Basketbola slavas zālē.